Prezidento laisvės medalis
Prezidento laisvės medalis (angl. Presidential Medal of Freedom) – apdovanojimas, suteikiamas Jungtinių Valstijų prezidento ir prilygstantis Kongreso aukso medaliui, kuris yra skiriamas Jungtinių Valstijų Kongreso aktu. Tai aukščiausias JAV civiliams asmenims skiriamas apdovanojimas. Apdovanojimas skiriamas asmenims, kurie savo indėliu yra „ypatingai nusipelnę JAV saugumui arba nacionaliniams interesams, taikai pasaulyje bei už kultūrines arba kitas viešas bei privačias pastangas.” Apdovanojimas gali būti suteikiamas ir ne JAV piliečiams. Be to, nors tai apdovanojimas civiliams asmenims, jis gali būti skiriamas ir kariuomenės darbuotojams.